Ավելի վաղ ՌԴ փոխարտգործնախարար Գրիգորի Կարասինը հայտարարել էր, որ Ռուսաստանի և Վրաստանի միջև մաքսային վարչարարության ու առևտրի մոնիտորինգի համաձայնագիրն անհրաժեշտ պարզություն է մտցրել այն հարցում, որտեղով են անցնում վրացական կողմի մաքսային սահմանները: «Այդ միջազգային պայմանագրում նախանշված են Վրաստանի մաքսային ծառայության համար հատկացված վայրերի ստույգ աշխարհագրական կոորդինատները՚, - ընդգծել է Կարասինը՝ պարզաբանելով, որ խոսքը վերաբերում է Ռուսաստանի հետ սահմանին գտնվող Կազբեգի շրջանին, Ինգուրի գետից դեպի հարավ գտնվող վայրին (որից այն կողմ սկսվում է Աբխազիայի Հանրապետության տարածքը) և Գորիի շրջակայքին (Հարավային Օսիայի Հանրապետության հետ սահմանի մոտ),- ասել է Կարասինը «Կոմերսանտին» հարցազրույցում: Հունվարի 31-ին Պրահայում կկայանան ՌԴ փոխարտգործնախարար Գրիգորի Կարասինի բանակցությունները ՌԴ հետ հարաբերությունների գծով Վրաստանի վարչապետի հատուկ ներկայացուցիչ Զուրաբ Աբաշիձեի հետ, որի թեմաներից մեկը կլինի ռուս-վրացական սահմանին բեռների դիտարկման շուրջ 2011 թվականի համաձայնագրի կատարումը: